Všeobecne záväzné nariadenie obce Nižná č.2/2019 
                    o výške príspevku a spôsobe jeho platby 
 na čiastočnú úhradu nákladov v školách a školských zariadeniach  

                  v zriaďovateľskej pôsobnosti obce Nižná
               Obec Nižná v zmysle  § 6 ods. 1  zákona  č. 369/1990 Zb. o obecnom zriadení v znení   neskorších predpisov  a  podľa  § 28 ods.5, § 49 ods. 4,  § 114 ods. 6,  § 140 ods. 10 zákona č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov   
                                                              v  y d á v a 
toto všeobecne záväzné nariadenie (ďalej len „nariadenie“) o výške príspevku a spôsobe jeho platby na čiastočnú úhradu nákladov v školách a školských zariadeniach v zriaďovateľskej pôsobnosti obce Nižná.   
Čl. 1

Všeobecné úvodné ustanovenia

Účelom tohto nariadenia je určenie výšky príspevku
) a spôsob jeho platby na čiastočnú úhradu nákladov zákonných zástupcov detí a žiakov, ktoré budú uhrádzať školám a školským zariadeniam v zriaďovateľskej pôsobnosti obce Nižná, ktoré sú na základe rozhodnutia Ministerstva školstva SR zaradené do siete škôl a školských zariadení Slovenskej republiky
).

Čl. 2

Základné pojmy

1. Toto nariadenie určuje výšku príspevkov na čiastočnú úhradu nákladov v školách a  školských zariadeniach, ktorých zriaďovateľom je obec Nižná.

2. Toto nariadenie ustanovuje podrobnosti o výške príspevku zákonného zástupcu žiaka na čiastočnú úhradu nákladov v školách a školských zariadeniach, ktorými sú:

a) materská škola,
b) základná umelecká škola,
c) školský klub detí,
d) školská jedáleň.
Čl. 3

Materská škola

1. Zákonný zástupca uhrádza mesačný príspevok na čiastočnú úhradu výdavkov za pobyt dieťaťa v materskej škole vo výške 12 eur. 
Čl. 4
Základná umelecká škola
1. Na čiastočnú úhradu nákladov spojených so štúdiom v základnej umeleckej škole prispieva  zákonný zástupca žiaka a plnoletý žiak – študent mesačne sumou vo výške:

a)  v prípravnom štúdiu - hudobný odbor, výtvarný odbor, tanečný odbor  5 eur,  
b)  v  základnom štúdiu – hudobný odbor   a  hlasová výchova – spev  7eur,  
c)  v  základnom štúdiu – výtvarný odbor, tanečný odbor   5 eur,  
d)  v  základnom štúdiu –  literárno-dramatický odbor  4 eura,  
e)  v  základnom štúdiu –  hudobný odbor - študent  7 eur.  
2. Na čiastočnú úhradu nákladov spojených so štúdiom v základnej umeleckej škole pre  dospelých prispieva dospelá osoba vo veku do 26 rokov v  základnom štúdiu – hudobný odbor a  výtvarný odbor mesačne sumou  vo výške 10 eur.  
Čl. 5

Školský klub detí 

1. Na čiastočnú úhradu nákladov spojených s výchovno-vzdelávacou činnosťou školského klubu detí prispieva zákonný zástupca mesačne na jedného žiaka sumou vo výške 10 eur.  
Čl. 7

Školská jedáleň

1. Zákonný zástupca dieťaťa a žiaka a dospelý stravník uhrádza príspevok na čiastočnú úhradu nákladov vo výške nákladov na nákup potravín podľa vekových kategórií stravníkov v nadväznosti na odporúčané výživové dávky v súlade s 2. finančným pásmom na nákup potravín na jedno jedlo podľa vekových kategórií stravníkov:

Materská škola (dieťa od 2 do 6 rokov) – vo výške 1,45 eur,
Základná škola (žiak od 6 do 11 rokov) – 1,15 eur,
Základná škola (žiak od 11 do 15 rokov) – 1,23 eur.  

2. V zmysle novely zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky má nárok na dotáciu na stravu vo výške 1,20 €:

- každé dieťa navštevujúce posledný ročník materskej školy, 

- dieťa materskej školy (okrem predškolákov), ak žije v domácnosti, ktorej sa poskytuje pomoc v hmotnej núdzi alebo ktorej príjem je najviac vo výške životného minima a 

- žiak základnej školy 
v tom prípade, že sa zúčastní výchovno–vzdelávacieho procesu a odoberie stravu. 

Po splnení týchto podmienok:

- zákonný zástupca dieťaťa navštevujúceho posledný ročník materskej školy a dieťaťa materskej školy (okrem predškolákov), ktoré žije v domácnosti, ktorej sa poskytuje pomoc v hmotnej núdzi alebo ktorej príjem je najviac vo výške životného minima  uhrádza 0,25 eur (príspevok na čiastočnú úhradu nákladov vo výške nákladov na nákup potravín), 
- zákonný zástupca žiaka základnej školy (žiak od 6 do 11 rokov) uhrádza 0 eur (príspevok na čiastočnú úhradu nákladov vo výške nákladov na nákup potravín,  
- zákonný zástupca žiaka základnej školy (žiak od 11 do 15 rokov) uhrádza 0,03 eur (príspevok na čiastočnú úhradu nákladov vo výške nákladov na nákup potravín.  
V prípade, že sa dieťa/žiak nezúčastní výchovno–vzdelávacieho procesu  je potrebné, aby zákonný zástupca odhlásil dieťa/žiaka zo stravy na základe Smernice o stravovaní v Školskej jedálni pri ZŠ s MŠ Nižná, pretože takéto dieťa/takýto žiak nemá nárok na dotáciu. V prípade, že zákonný zástupca neodhlási dieťa/žiaka zo stravy, musí uhradiť príspevok na čiastočnú úhradu nákladov vo výške nákladov na nákup potravín v plnej výške podľa Čl.7 ods.1  a režijné náklady na jedno hlavné jedlo vo výške 0,35 €.
3. Zákonný zástupca dieťaťa a žiaka prispieva okrem príspevku na čiastočnú úhradu nákladov vo výške nákladov na nákup potravín na jedno jedlo aj príspevok na režijné náklady na jedno hlavné jedlo vo výške 0,35 eur.
4. Školská jedáleň poskytuje stravovanie zamestnancom škôl a školských zariadení za čiastočnú úhradu nákladov pre zamestnancov škôl a školských zariadení   vo výške  0,89 eur.  
5. Školská jedáleň poskytuje stravovanie iným fyzickým osobám so súhlasom zriaďovateľa a príslušného regionálneho úradu verejného zdravotníctva. Uvedení stravníci prispievajú na čiastočnú úhradu nákladov vo výške  2,89 eur.  
6. Termín a spôsob úhrady: mesačne do 25.dňa kalendárneho mesiaca na nasledujúci mesiac.

Čl. 8

Záverečné ustanovenia

1. Návrh tohto všeobecne záväzného nariadenia bol vyvesený na úradnej tabuli obce Nižná a zverejnený na  webovom sídle obce  dňa 20.5.2019.
2. Toto všeobecne záväzné nariadenie:
a) bolo schválené uznesením Obecného zastupiteľstva v Nižnej č.62/2019 zo dňa 4.6.2019,
b) bolo vyhlásené vyvesením na úradnej tabuli a na internetovej stránke obce Nižná dňa ................................ 

c) a nadobúda účinnosť dňa 1.9.2019. 

3. Dňom nadobudnutia účinnosti tohto všeobecne záväzného nariadenia sa ruší Všeobecne záväzné nariadenie č. 2/2008 o výške príspevku na čiastočnú úhradu výdavkov v školách a školských zariadeniach, ktorých zriaďovateľom je obec Nižná v znení neskorších zmien a doplnkov.     
                                                                                                               Ing. Jaroslav Rosina

                                                                                                                     starosta obce

 







 
 

�) §28 ods.5, §49 ods. 4, §114 ods.6, §116 ods. 6, §140 ods.10 zákona č. 245/2008 Z. z. o výchove a vzdelávaní (školský zákon) a o zmene   a doplnení niektorých zákonov v znení neskorších predpisov, § 6 ods. 24 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov


�) §15 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších zmien a doplnkov





